หลังจากฉีดวัคซีนโควิดเข็มแรก ก่อนฉีดมีอาการเจ็บคออยู่แล้ว หลังฉีดเจ็บคอมากขึ้นและก็มีไข้ไม่สบาย ก่อนหน้านี้ไม่มีอาการอาเจียน พึ่งจะมีอาการเมื่อตอนเช้ามืด อาเจียนออกมาไม่มีเศษอาหาร มีแต่ลม มีเลือดออกมาเล็กน้อย
สวัสดีค่ะ อาการมีไข้ รู้สึกคลื่นไส้ อาเจียนดังกล่าวมานั้น อาจจะเป็นผลข้างเคียงหลังการรับวัคซีนได้ เรื่องมีไข้นั้นพบได้ค่อนข้างบ่อย แต่อาการคลื่นไส้ อาเจียน อาจจะต้องระวังด้วยว่าเป็นปฏิกิริยาการแพ้วัคซีนหรือเปล่าให้สังเกตอาการค่ะ ถ้ายังคงคลื่นไส้ อาเจียนต่อเนื่อง ไข้สูงหนาวสั่นมาก หรือมีอาการลมพิษขึ้นตามร่างกาย หายใจหอบเหนื่อย ให้รีบกลับไปพบแพทย์หากเป็นปฏิกิริยาจากวัคซีนธรรมดา อาการไข้ อ่อนเพลีย ปวดตามตัวจะคงอยู่ได้ประมาณ 24-48 ชั่วโมงและค่อยๆดีขึ้นได้เอง รักษาตามอาการด้วยการรับประทานยาแก้ปวดลดไข้ พักผ่อนให้เพียงพอ ดื่มน้ำเปล่าสะอาดมากๆ